REPUBLIKA HRVATSKA

LIČKO – SENJSKA ŽUPANIJA

OSNOVNA ŠKOLA DONJI LAPAC

Klasa: 003-08/16-01/06

Ur.broj: 2125/29-16-01

22.12.2016. godine, Donji Lapac

Zapisnik sa 3. sjednice Učiteljskog vijeća održane dana 22.12.2016. godine s početkom u : 13:00 sati u prostoriji Zbornice škole.

Prijedlog dnevnoga reda:

1. Analiza odgojno – obrazovnog rada na kraju 1. polugodišta i podjela izvješća roditeljima
2. Organizacija rada na inventarizaciji sredstava te imenovanje povjerenstva za dugotraju imovinu, sitni inventar i popis novca na žiro – računu i u blagajni
3. Školska i županijska natjecanja učenika osnovnih škola
4. Možebitno (organizacija svečanosti za Božićnu priredbu i tekuća problematika)

Nazočni: Božana Duvnjak, Ljubica Godeč, Štefica Barišić, Mirjana Prusac, Slaviša Simaković, Olivera Mazija, Martina Dražić, Ivica Bunčić, ravnatelj škole Marko Matić, Ljiljana Klobučar, Milena Bajić, Predrag Rodić, Greta Prajo, Goran Prajo, Miroslav Klobučar, Kristina Kristić- Atlagić, Mario Klepić te tajnik škole Zlatko Brnjas kao zapisničar.

Izočni: Josip Prusac i Radmila Kuga - opravdali izostanak.

Ravnatelj otvara sjednicu, pozdravlja nazočne učitelje i stručne suradnike, navodi kako je na sjednici nazočan dovoljan broj članova za punovažno odlučivanje, te čita dnevni red ove sjednice. Ravnatelj pita nazočne učitelje i stručne suradnike imaju li primjedbi i nadopuna na dnevni red, pitanja i nadopuna nema, te ravnatelj daje na glasovanje.

ODLUKA: Javnim dizanjem ruku prijedlog dnevnoga reda jednoglasno je usvojen sa 17 javnih glasova.

Ad1) Analiza odgojno – obrazovnog rada na kraju 1. polugodišta i podjela izvješća roditeljima

Ravnatelj čita prvu točku dnevnoga reda, navodi kako će u ovoj točki svi razrednici izlagati, te ukratko analizirati rad tokom prvog obrazovnog razdoblja. Ravnatelj navodi kako će analiza krenuti od prvog razreda. Riječ uzima razrednica prvog razreda. Navodi kako u prvom razredu ima ukupno 8 učenika, 48 sati izostanaka ukupno, 79 radnih dana, plan rada je ispunjen, navodi kako se učenici u 1. razredu ne ocjenjuju brojčano već samo opisno, navodi da u razredu nema prilagođenih programa te da nema problema sa učenicima. Nakon izlaganja razrednice prvog razreda riječ uzima razrednica 2. razreda. Navodi kako u drugom razredu ima ukupno 9 učenika, jedan učenik ide po prilagođenom programu, navodi da je plan rada ostvaren i da nema posebnih problema u vezi nastave i rada. Nakon izlaganja razrednice drugog razreda riječ uzima razrednica trećeg razreda. Navodi kako u trećem razredu ima 16 učenika, navodi kako je učenica Ena Savatović otišla u drugu školu, razrednica navodi kako ukupno ima 123 opravdana izostanka, nastavni plan je ostvaren te ima 79 radnih dana, prilagođenih programa nema. Razrednica navodi da učenici savjesno i odgovorno pristupaju radu te da nema nikakvih ostalih problema. Nakon izlaganja razrednice trećeg razreda riječ uzima razrednica četvrtog razreda. Navodi da u četvrtom razredu ima ukupno 9 učenika te da je ostvareno 79 radnih dana, navodi da jedan učenik ide po prilagođenom programu te jedan učenik ide po individualiziranom pristupu. Nadalje razrednica navodi kako će učenik Aleksandar Stević preći na prilagođeni program jer ne može drugačije savladati gradivo. Riječ uzima predagoginja Kristina Kristić Atlagić koja navodi kako je u tijeku postupak za prelazak na prilagođeni program navedenog učenika. Riječ uzima razrednica četvrtog razreda, navodi kako su ostali učenici dobri te da nema problema u vezi ostalih učenika. Nakon izlaganja razrednice četvrtog razreda, riječ uzima razrednica petog razreda, Milena Bajić, koja navodi da u petom razredu ima ukupno 11 učenika te da je ostvareno ukupno 168 opravdanih izostanaka. Razrednica navodi da je odrađeno 79 radnih dana. Razrednica navodi kako učenik Miodrag Medić ide po prilagođenom programu, navodi kako djeca slabo pišu zadaće iz matematike. Razrednica navodi kako ostalih problema nema u vezi rada. Riječ uzima razrednik šestog razreda, koji navodi da u šestom razredu ima ukupno 14 učenika, da je plan rada ostvaren, navodi da nema problema sa učenicima, jedino sa učenikom Markom Došenom čije je ponašanje jako loše. Razrednik i ravnatelj navode kako su sa učenikom i njegovim roditeljima u više navrata razgovarali te da je i Centar za socijalu skrb uključen te da nitko ne reagira. Riječ uzima pedagoginja koja navodi da skoro na dnevnoj bazi ima razgovore sa učenikom, ali to ništa ne pomaže te da roditelji ne reagiraju na upozorenja škole. Riječ uzima razrednik koji navodi da ostalih problema sa učenicima nema te da šesti razred ima ukupno 368 izostanaka. Velika većina su izostanci učenika Roberta Šviteka koji se ozlijedio na nastavi tjelesne i zdravstvene kulture. Nakon izlaganja razrednika šestog razreda, riječ uzima učitelj Goran Prajo, razrednik 8. razreda, koji navodi da će on izlagati pošto razrednik sedmog razreda Josip Prusac nije nazočan na sjednici. Učitelj Goran Prajo navodi kako u sedmom razredu ima ukupno 11 učenika, 163 opravdna sata te da je plan rada ostvaren. Zatim navedeni učitelj uzima riječ kao razrednik osmog razreda, navodi kako u osmom razredu ima ukupno 7 učenika, da je plan rada ostvaren i da ima ukupno 183 opravdana izostanka. Nadalje navodi da nema problema u vezi rada i učenja učenika. Nakon izolaganja svih razrednika riječ uzima ravnatelj škole te navodi članovima imaju li što za dodati. Pitanja i primjedbi nema te ravnatelj zaključuje prvu točku dnevnoga reda.

AD2.) Organizacija rada na inventarizaciji sredstava te imenovanje povjerenstva za dugotraju imovinu, sitni inventar i popis novca na žiro – računu i u blagajni

Ravnatelj čita drugu točku dnevnoga reda, navodi kako se bliži kraj godine i godišnji popis imovine na kojemu će raditi neki od učitelja. Ravnatelj navodi kako će pročitati prijedloge povjerenstava za popis imovine.

Povjerenstvo za popis proizvedene dugotrajne imovine:

* Goran Prajo – predsjednik
* Miroslav Klobučar – član
* Mario Klepić – član

Povjerenstvo za popis sitnog inventara:

* Ivica Bunčić – predsjednik povjerenstva
* Josip Prusac – član
* Martina Dražić - član

Povjerenstvo za popis novca na ŽR i u blagajni:

* Olivera Mazija – predsjednica
* Greta Prajo – član
* Ljiljana Klobučar – član

Ravnatelj pita članove Učiteljskog vijeća imaju li primjedbi i pitanja na predložena povjerenstva. Pitanja i primjedbi nema te ravnatelj daje na glasovanje predložena povjerenstva za popis imovine Škole.

ODLUKA: Javnim dizanjem ruku predložena povjerenstva u gore navedenom sastavu jednoglasno su usvojena sa sedamnaest javnih glasova.

AD3.) Školska i županijska natjecanja učenika osnovnih škola

Ravnatelj čita treću točku dnevnoga reda, navodi kako je održana sjednica u zgradama Ličko – senjske županije u vezi natjecanja te da su određeni domaćini svih natjecanja. Ravnatelj ističe kako Osnovna škola Donji Lapac nije domaćin niti jednog natjecanja zato što to iziskuje povećanje troškova te si Škola to ne može dopustiti. Nadalje ravnatelj ističe kako Ličko – senjska županija neće moći pokriti troškove odlaska na natjecanja te da učitelji – mentori djece pripaze na to da samo kvalitetnu djecu vode na natjecanja koji bi mogli ostvariti određene rezultate te da će se bodovna ljestvica na županijskim natjecanjima povećati. Stoga ravnatelj apelira na kvalitetnim učenicima kako se troškovi ne bi povećavali. Ravnatelj pita članove imaju li pitanja, primjedbi. Pitanja i primjedbi nema te ravnatelj zaključuje treću točku dnevnoga reda.

AD4.) Možebitno

Ravnatelj čita četvrtu točku dnevnoga reda, navodi kako je sutra 23.12.2016. godine u 10:00 sati svečana priredba u vezi božićnih praznika i završetka prvog obrazovnog razdoblja, navodi kako će se dijeliti pokloni djeci koje je osigurala Općina Donji Lapac. Nadalje ravnatelj navodi kako će drugo obrazovno razdoblje početi 16.01.2017. godine, da je tako odlučio Školski odbor, pošto je Škola zaprimila dopis MZOS – a koje je navelo da Škola samostalno odlučuje hoće li nastava početi 12.01.2017. ili 16.01.2017. godine. Riječ uzima učiteljica Ljiljana Klobučar koja postavlja pitanje ravnatelju kako će se ta dva dana pisati, kao nenastavni ili neradni dani. Riječ uzima ravnatelj koji navodi kako je to radni dan te da učitelji pišu kao nenastavni dan na temelju Odluke Školskog odbora. Riječ uzima pedagodinja koja navodi da je pregledala e – dnevnike te da pojedini učitelji ne vode dobro u e – dnevnicima te ih moli da preko praznika dopune izostavljeno kako bi sve u njima bilo kompletno. Riječ uzima ravnatelj, pita članove imaju li što za dodati. Pitanja i primjedbi nema te ravnatelj zaključuje sjednicu.

Sjednica je završila u 14:00 sati.

Zapisničar: Ravnatelj škole:

Zlatko Brnjas Marko Matić, prof.